5o C. PLINII HIST. NAT. LIB. XXII. 



feriora aspera ac fusca sunt : omnia autem contrariis 

 pediculis densa inter se ex adverso : radix nulla. Um- 

 brosas petras , parietumque aspergines , ac fontium 

 maxime specus sequitur : et saxa manantia, quod mire- 

 mur, quum aquas non sentiat. Calculos e corpore mire 

 pellit, frangitque, utique nigrum. Qua de causa potius 

 quam quod in saxis nasceretur, a nostris saxifragum 

 appellatum crediderim. Bibitur e vino , quantum terni 

 decerpsere digiti. Urinam cient. Serpentium et ara- 

 neorum venenis resistunt. In vino decocti alvum sistunt. 

 Capitis dolores corona ex his sedat. Contra scolopendrae 

 morsus illinuntur, crebro auferendi, ne perurant : hoc 

 et in alopeciis. Strumas discutiunt, furfuresque in fa- 

 cie, et capitis manantia ulcra. Decoctum ex his pro- 

 dest suspiriosis , et jocineri , et Heni , et felle suffusis , 

 et hydropicis. Stranguriae illinuntur, et renibus cum 

 absinthio. Secundas cient, et menstrua. 



Sanguinem sistunt ex aceto, aut rubi succo poti. In- 

 fantes quoque exulcerati perunguntur ex iis cum rosace 

 et vino prius. Folium in urina pueri impubis, tritum 

 quidem cum aphronitro, et illitum ventri mulierum, ne 

 rugosus fit, praestare dicitur. Perdices et gallinaceos 



